Narodna skupština
20180523

Poštovani predsedavajući, poštovana potpredsednice Vlade sa saradnicima, dame i gospodo narodni poslanici, u članu 3. stav 1. Predloga zakona dodaje se tačka 15. koja glasi – investicija u stanogradnju obezbeđuje sveukupni razvoj Republike Srbije sa posebnim osvrtom na razvoj zdravstva. Razvoj svake države u korelaciji je sa investicijama u infrastrukturu, stambenu izgradnju, a u novije vreme i ubrzanim razvojem IT sektora. Takva ulaganja obezbeđuju poboljšanje stanja zdravstva u Srbiji u smislu povećanih mogućnosti za napredak zdravstvenog sektora u području kvaliteta, akreditacije, novih načina plaćanja pružalaca usluga, proceni zdravstvenih tehnologija, nacionalnih zdravstvenih tehnologija i računa, licenciranju i kontinuiranoj medicinskoj edukaciji. Povećan BDP u našoj državi pruža potporu reformama, usmerenim na poboljšanje sistema finansiranja na nivou primarne, sekundarne i tercijalne zdravstvene zaštite. Cilj Vlade Republike Srbije i Ministarstva zdravlja i dalje ostaje izgradnja kapaciteta za razvoj održivog sistema zdravstvene zaštite usmerene na rezultate u kom se pružaoci zdravstvenih usluga nagrađuju za kvalitet i efikasnost, gde zdravstveno osiguranje omogućuje pristup dostupnoj i efektnoj zdravstvenoj zaštiti.